Steern (Landkreis Oosterholt)

Steern () is en Dörp in de Gemeen Holste (Samtgemeen Hambargen) in’n Landkreis Oosterholt, Neddersassen.

 Geografie 

Dat Dörp liggt op de Oosterholter Geest. Dat Water ut dat Rebeed flütt över den Giehler Beek af, de annerthalv Kilometer in’n Süden von Steern langsflütt. An’n Noordwestrand von’n Oort liggt aver de Waterscheed to’n Ollendörper Beek un de Luun. En Stück in’n Noorden von dat Dörp liggt de Steerner See.

De Naveröörd sünd Helljes in’n Noorden, Kuhs-Siedlung, Kuhs un Nee Kuhs in’n Noordoosten, Giehl in’n Oosten, Giehlermöhlen un Vollerso in’n Süüdoosten, Wallhöben un Paddewisch in’n Süden, Hambargen un Lübbs in’n Süüdwesten, Ax in’n Westen un Ollendörp in’n Noordwesten.

 Historie 

duum|Hünengraff bi Steern
De dree Hünengräver bi Steern sünd in de Jungsteentied anleggt worrn.

De Steerner See is 1975 bi’n Bo von de A 27 as Baggersee anleggt worrn un warrt vondaag vör allen as Baadsee bruukt.

 Verwaltungsgeschicht 

In de Franzosentied von 1810 bet 1814 hett de Oort to de Mairie Kuhs in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1851 to de Huusvaagdie von dat Gericht Beverst tohöört un denn von 1851 bet 1859 to dat Amt Beverst. In dat Johr 1859 is de Oort in dat Amt Oosterholt wesselt, dat 1885 in’n Kreis Oosterholt opgahn is un sik 1932 mit’n Kreis Blomendal to’n hüdigen Landkreis Oosterholt tohoopslaten hett.

Steern un Paddewisch sünd 1928 in een Gemeen tohoopfaat worrn. De Gemeen is an’n 1. März 1974 mit de Gemeenreform in Neddersassen tohoop mit Helljes un Ollendörp Deel von de Gemeen Holste worrn, de ehren Naam von de Anfangsbookstaven von de dree Dörper hett (Helljes, Ollendörp, Steden).

 Inwahnertall 

 Religion 

Steern is evangeelsch-luthersch präägt un höört to dat Kaspel von de Fabian-un-Sebastian-Kark in Beverst.

För de Kathoolschen is de Hillige-Familie-Kark in Oosterholt-Scharmbeek tostännig.

 Kultur 

 Verenen 

De Schüttenvereen Steern is 1924 grünnt worrn.

 Weertschop un Infrastruktur 

As freewillige Füürwehr is för Steern de Füürwehr Helljes mit tostännig.

 Verkehr 

In Steern draapt sik de Kreisstraten K 22 un K 23. De K 22 löppt in’n Westen na Ollendörp un dor an de Landsstraat 128 ran. De K 23 löppt in’n Noordwesten na Stubben un krüüzt dorbi de L 128. In’n Süüdoosten geiht de K 23 na Wallhöben an de Bundsstraat 74. De B 74 löppt in’n Noordoosten an Gnarrenborg langs na Bremervöör un in’n Süüdwesten na Oosterholt-Scharmbeek, Hu’e un Bremen-Noord. De L 128 föhrt in’n Noorden na Beverst an de B 71.

De nächste Autobahn is de Autobahn 27 (Afsnidd Bremen–Bremerhoben). De Opfohrt 13 Uthleer liggt so 20 Kilometer in’n Westen von Steern an de K 48.

De nächste Bahnhoff is so bi acht Kilometer wied weg in’n Westen de Bahnhoff Lübbs an de Bahnlien Bremen–Bremerhoben.

 Footnoten 

Kategorie:Oort
Kategorie:Landkreis Oosterholt